Majandus- ja Kommunikatsiooniministeerium

info@mkm.ee 03.2024 nr 31-4/24-1

**Reklaamiseaduse muutmise seaduse eelnõu väljatöötamiskavatsus**

2024. aasta alguses laekus Majandus- ja Kommunikatsiooniministeeriumilt ettepanekute esitamiseks reklaamiseaduse muutmise seaduse eelnõu väljatöötamiskavatsus. Väljatöötamiskavatsust ei edastatud Erakondade Rahastamise Järelevalve Komisjonile ettepanekute esitamiseks, kuid komisjon tutvus antud materjalidega ning palub analüüsida poliitilise reklaami mõiste selgitamise vajadust seaduses ning kas poliitiline reklaam peaks olema sisustatud reklaamiseaduses või mõnes muus antud valdkonda puudutavas seaduses, nt eelkõige erakonnaseaduses või valimisseaduses. Õigusselguse ja järelevalve parema rakendamise huvides on vajalik ühtlustada poliitilise reklaami mõiste definitsioon ning kohaldamisala.

Loodame olla ka edaspidi kaasatud ning abiks poliitilise reklaami mõiste sisustamisse.

Lugupidamisega

(allkirjastatud digitaalselt)

Liisa Oviir
komisjoni esimees

Teadmiseks: Justiitsministeerium

Tuuliki Lorvi

tuuliki.lorvi@riigikogu.ee